पुढे आकाशवाणीच्या पुणे, नागपूर, मुंबई या केंद्रांवरून ते स्वरचित गाणी स्वतःच स्वरबद्ध करून गाऊ लागले. अशा रीतीने ते संगीतकार झाले. १९८०मध्ये ’पॉलिडॉर’ कंपनीने शोभा जोशी यांच्या आवाजात चार कोळीगीते ध्वनिमुद्रित करून प्रकाशित केली होती, या गीतांना गिरीश जोशी यांनीच संगीत दिले होते. 

स्वरानंद प्रतिष्ठानने १९८३मध्ये सावरकरांच्या स्मरणार्थ जयंत भिडे यांच्या गीतांचा ’नमन मृत्युंजयवीरा’ हा रंगमंचीय कार्यक्रम केला. या कार्यक्रमातील गीतांना गिरीश जोशी यांनी स्वरबद्ध केले होते. या कार्यक्रमात स्वातंत्र्यवीर सावरकरांच्याही काही रचना होत्या. हाच कार्यक्रम नंतर अंदमान येथेही झाला. 

१९८५ साली मुंबई आकाशवाणीवर कवयित्री इंदिरा संत यांच्या मुलाखतीदरम्यान त्यांची पाच गीते सादर झाली. या गीतांना संगीत देण्याचे काम स्टेशन डायरेक्टर अरुण काकतकर यांनी गिरीश जोशींवर सोपवले होते. या पाच गाण्यांमुळे गिरीश जोशींचे नाव सर्वत्र झाले.

पुढच्या काही वर्षात गिरीश जोशींनी गायिका पद्मजा फेणाणी यांनी गायिलेल्या कुसुमाग्रज आणि इंदिरा संत यांच्या कवितांना चाली दिल्या. संगीतकार यशवंत देव यांच्या षष्ठ्यब्दी निमित्त १९८६ साली झालेल्या ’तुझे गीत गाण्यासाठी’ या स्वरानंदच्या रंगमंचीय कार्यक्रमाचे संपूर्ण संगीत नियोजन गिरीश जोशी यांचे होते. 

१९९८साली झालेल्या कवी हिमांशू कुलकर्णी यांच्या ’गझलांच्या व्यथा चंदेरी’ या कार्यक्रमाला गिरीश जोशी यांनी संगीत दिले होते. 

संगीतकार
अखिल भारतीय संगीतकार
गायक
स्पंदन